भारत में शादी के समय दुल्हनों को मेहँदी लगाना एक रस्म होती है, जो ज्यादातर धर्मो में अपनाई गई है. दुल्हन की मेहँदी का रंग जितना गहरा होता है, कहते है उसका पति उससे उतना ही अधिक प्रेम रखता है. हर दुल्हन का सपना होता है, उसकी मेहँदी का रंग डार्क रचे. गहरे रंग की रची मेहँदी लगे हाथ, दुल्हन की सुसराल में भी वाह वाही करते है. मेहँदी लगाना सभी को पसंद होता है, लेकिन जब इसका रंग गहरा नहीं होता है तो मन ख़राब हो जाता है. मेहँदी का गहरा रंग और उसे देर तक रचे रहने के कुछ तरीके है, जिसे मैं आज आपके साथ साझा करती हूँ.